《佐礼南都闻命改北将发二律 其二》
明代·韩日缵

一官还自帝京移，岁晏濒行叹路岐。望阙循陔情并切，回车叱路欲何之。

况逢严命趋朝日，正值慈帷介寿期。锡类圣恩知不匮，兼程躬上紫霞卮。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。